Oosana Aroo Ufafa Firaa Kamu 1 


l. Óosana kúradoo aukuanna Anutufa sia marú 
ainainannai innaarúna faqa maqá faqa óosana 
arasée áuqinau. 

2, Miaukuanna maamaqáfa fifau dumúna nammari 
maridanoo, flfau fáafauinoo maridanoo asukuna 
firaafa nammári rafáaqafinoo maridanoo Anutuna 
maraquna fannoo nammári âmuaqumau ûfaira foora 
uqinau. 

3. Miaukuanna Anutufa qinau, kàaqa qarana 
máriannee qufanoo káaqa qarafa káaqa qanau. 

4. Káaqa qamafufanoo qafamaseenoo àmiqimambinoo 
qimaseenoo káaqa qarana faqa asukuna faqa 
áadu áadu rakéema quqanau. 

5. Rakéema quqaseenoo qáfamaseenoo Anutufa káaqa 
qaranara fàasaanee qinau, asukunara eendákifee 
qinau. Miqi qimasoofanoo mikari indaarú óosana 
aróo faasaanna asukuna faqa iáqarana faqa quqa- 
qoofa máridanoo. 

6. Miná inaaqiana faasaana Ánutufa kaifáa qinau. 
Innaarunai qaindara foora rusina marinanoo 
nammári mirínni faqa mianni faqa rainánoo 
márianifeera qinau. 

7. Miqi qimaseenoo Anutufa innaarūnai qaindara 


a A e kad a e ] ` 
foora auqufufanoo nammari raina mirinni faqa 

maqai faqa quqânau. Quqasoofanoo dóo 
miqínoo máridanoo. 

Anutufa miinnaarunaqaindana auqureenoo 
innaarūnee qinau. Miinaaqiana faasaanaa 
asukuna faqa iâqarana faqa aniranau. 
Qaaramoo fàasaanaikufanoo Anutufa kaifáa 
qinau. Maqasaanammari suqúfinoo moodáanaki 
mandifinanoo maqá koorooianifeera qimasoo- 
fanoo miqimminoo márinau. 

Anutufa aadánaikunara maqá fee qinoo 
àuquranau. Nammári moodáanaki suqúnara 
ooruku námmari fee qÍnoo âuquranau. 

MiqíÍ qimaseenoo dóo andeeqáfiifoo qimaseenoo 
fúka máqasaara qinau. Andanda óosana óőosana 
kambiqaani, osana óosana ándanda áadu áadu 
ándanda nari qaqamma minaki márinafa kambi- 
qáanoo, óosana óosana qaqamma Íreemari- | 
saqarifa nari qaqamma minaki márinafa 
kambiqáanee qufanoo miqimminau. 

Maqá fannoo ándanda maqánau, óosana óosana 
ándanda narí qaqamma minakí maruna maqá 
fannoo maqánau, qaqamma Íreemarusaqarina nari 
qaqamma minaki maruna mina faqa maqanau. Nari 
osana narí óosana kai maqanau. Maqasoofanoo 


Anutufa aiququmaseenoo dóo amiqimminoo qinau. 

 eendáki rakisinnimaqaannee qinau. 


Miqimasoofanoo miqaaramoofaasaanna miná 
asukuna faqa iáqarafa faqa aniranau. 
Qaara faqa qaara faqa faasaanaikufanoo 
Knutufa kaifàa qinau. Innaarunai qooma Oosana 
osana kambiqaani súani faqa quqoona faqa 
fasau faqa faasaana faqa eendaki faqa rainaa- 
nifeera, aukuana aukuana oóosirana uqannifi- 
qaanifeera, innaaruna qaindasaaqari maqasaa 
faqa kšaqa qáanifeera. Miqi qífmasoofanoo 
miqimminau. 

Miqi qimaseenoo Anutufa firaaqoomatiaqara 
súani faqa quqoonafaqa miqanda quqanau. 
Firaaqooma súaniara anée fáasaana rakisinni- 
maqaannee qlnau. Óoreeqarana quqoonara anée 
Fásau 
namufaqa minamusa faqa áuqu quqanau. 

Anutufa miqoomanamusa innaarúna qaindasaa 
quqáseenoo maqásaa káaqa qáidanoo eendáki 
faqa fáäasaana faqa rakisidanoo asukuna faqa 
káaqa qárana faqa raináanifeera quqanau. 
Anutufa quqáseenoo aiququmaseenoo dóo 
amiqimambiifoo qinau. 

Qimasoofanoo qaara faqa qaara faqaikufaasaa- 
nnasaa asukuna faqa iáqarana faqa aniranau. 


Moodaanaiqisaukunamu faasaanasaa Anutufa 

qinau. Aiqama nammariki noodaana aandau oosana 


osana momoo kambiqaani, innaarūna qàinda 
àmeemaanai ufiniuqa faqa qaqamàree nuaqa. 
Miqí qimaseenoo Anutufa nammárikina firaa- 
aandau faqa kaqikaa noodaana aandau Qosana 
osana faqa momoo uqanna âuqu quqànau. 
Niqoosa faqaasa ufiniuqa nari óosana narí 
óosana misá faqa áuqu quqánau. Auqu 
quqáseenoo aiququmaseenoo ámiqimmii foo 
qinau. 

Miqí qimaseenoo Ánutufa narí afaaqóoqa 
qimannimaqeenoo qinau. Asumu moómoo kambí- 
qafiqa máriiqa ooruku nammarikinaa ainaina 
faqa moómoo kambíqafi máriaqa ufiniuqa faqa 
moómoo kambíqafina maqásaa máriaqa. 
Qimasoofanoo moodaanai qisaukunamu fāasaana 


asukuna faqa iáqarana faqa áiqaranau. 

24. Aiqaroofanoo dinni taikásee dinni oonu 


moodáa marasee fáasaanasaa Anutufa qinau. 

Maqa fannoo moo oosana moo oosana aanna 


. e. ” e ° . < < e e ° 
faqaa ainaina maqaani. Firinee maria ainaina 


faqa maqamau amuaqundari nimaria ainainausa 
faqa osana óosana aiqáma káasauainaina faqa 
aiqáma nari óosana narí osana maqá fannoo 
maqáani. 

MiqíÍ qimaseenoo Anutufa káasauainaina faqa 
kooqikiainaina faqa 2 iri maqamau 
nimariaainaina a aiqâma narí óosana narí 
osana auqu quqanau. Auqu quqaseenoo 
aiququmaseenoo dóoo amiqimmiifoo qinau. 
Miqi qimaseenoo Anutufa qinau. Maasa faiqi 
auquanaura, maasåâ qimana kài maasa qeeqá 
fooqaana auquanaura. Mifasiqáfa ooruku 
námmarikinoodaannaainaina faqa sandaaqali 
qaqamaree nimaria ufinisa faqa kooqikimaria- 
aandausa faqa kàasauaandaualna faqa âmuaq- 
undarl maqâmau nimarina faqa mifa rakisiani- 
feera àuquanaura, 
Miqí qimaseenoo Ánutufa faiqi nari amana kái 
auqinau. Akee faqaana faqa âfaamu faqaana 
Taga auqinau. 
Auquseenoo Anutufa ni faaqôoqa qinoo qinau. 
Inniqara asumu moómoo kambiqafinoo maamaqa- 
maaqanaki qumbiqafiqa rakisiaqa ooruku- 


nammarikinoodaanna i URAR LUA faqa. S qa 


maainainatia maqamau mariasasaa saga rakisiaqa. 


Anutufa kaifáa qinoo qinau. Inni narana aiqama 


maqamaaqaki kambiqeemarina qaqamma ireemari- 
andanda faqa aiqamasaqari qaqamma ireemarina 
asumunamufaqa inni nimidaqa naaqeera. 

30. Kàasauainaina faqa ufiniuqa faqa qaqamaree 
nÍmariasa faqa nÍmuaqundari maqámau 
nimariasa faqa aiqáma náanna faqaasa faqa 
aiqáma saqáriamaneeariraandanda Ínni nárana 
nimidaqa miná naaqeera. Miqi qimaseenoo 
miqimminoo márinau. Dóo Ánutufa miaiainausa 
qáfamasoofanoo ámiqiuqannamminau. 

31. Dinni taikásee dínni oonu moodáa marasee 
faasaana minà& asukuna faqa iáqarana faqa 


A š Pad 
aiqaqoofanoo taikanau. 

UP Miqímaseeno innaaruna faqa maqa faqa 
taikânau. Miqóo aiqámaainainafiraatia- 
uqanna márufa mifa taikanau. 

2. Dinni taikásee dinni oonu moodáa marasee 
faasaanna Áánutufa narí kadáapirida auqimar- 
ufa taikánau. Dinni oonu qaara máreenoo 
narí aináinimaruna quqánau. 

3. DÍnni taikásee dinni oonu qaaraqanda- 
faasaanara Anutufa nifaaqóoqa qinau, 
náaquqara faasaannee qinau. Nari indaarú 
&uqeeuainainnara mifá taikóofaasaannara 
naaquqara faasaannee qinau. 

Maaufana indaaru sia marū ainainannai innaarūna 
faqa maqa faqa àuqufa miufafa dóo miqimminoo 
maáridanoo. 
Imndaarú karaambaiqa Anutufa maqa faqa 
innaaruna faqa auqu aukuanna sia Anutufa 
aakú maqásaa quqanau. Minara kàasauandanda 
faqa saqari faqa sia kambiqanoo marinau. 
Faiqi maqa indufirafa faqa sia maàarinau. 
Mikamuqoo nammári áidoofanno maqakiqari 
ururéeno aiqámamaqamaaqa uqeená amaqánau. 
Mikari karaambaiqa Anutufa maqasaa qaraa 
kookooma qumaáreenoo atakúsee faiqi áuquseenoo 
narí márira áanna aikáamaraki fuaqasoofanoo 
maa maria fasiqausa nimana faqàasa kambiqaqau. 
Mifasannai Anutufa súaniafu éosanai Éedeena 
maqamaaqaki kadiqa firaanaki qümaqusoofanoo 
Í roofanoo nari auquqoofasiqana minaki quqanau. 
Karaambáiqa Anutufa osana aróonara saqari 
moómoo óosana óosana mikadidanaki kambiqaqau. 
Amiqirasaqari qaqamma néemaru saqarisa moómoo 
kambÍqaqau. Misá aiqáma amiqimasee qafee- 
marusa kái kambiqaqau. Kadiqa qambaanai 
saqári qaaraqanda kambiqaqau. Moósaqari náma- 
sainafa sía kúquannoo náaru náaru máriannoo. 

Minara misaqarıina auqu naaru naarumarira- 

saqarifee qinau. Saqāri moó namasainafa mifá 
rainára óosana irirafa kambiqaannoo. Misa- 
qarinaqaqamma namasainafa aiqamaainainara 
ámiqirafa kai fee qimariafa taikáanifeera. 
Akaqaainainara amiqirafee qinoo akaqaainainara 
mandàainainee qianifeera marinau. Minára misa- 
qarina âuqu amiqiranara faqa mandáinainara 
faqa Íriaqeesaqari fee qinau. 

Nammári moó fannoo Éedeena maqamaaqakiqari 
qumureenoo kadiqa qambaana qumuréenoo maqáà 
uqeená uqeená Íanifeera qúmiqareenoo qaara 
faqa qaara faqa nammarikufanoo óoqufinau. 
Moónammari áuqu Pisoonanammari mifá Qafiraa 
maqamaaqa átindannai qumifinau. Miqóo kóora 
máridanoo, mimaqannaa kóora ámiqirakoora 
maridanoo, makáqa anoona fooqâafa mifá faqa 
miqoo máridanoo, firaafeefauru aqimariaoonifa 
miqóo máridanoo. 

Moónammari uqu Kiqoonanammari qúmi márinau. 
Mifáâ Kusa máqamaaqa átindannai qúmifi márinau. 
Moonammari àuqu TÎÍkarisi márinau. Mifá Asuraa 
máqamaaqa súani óosana qàannai átindannai 

qúmi márinau. Inaaqianna nammari áuqu 
Eeufarateesa náãmmari márinau. 


Karaambaíqa Ánutufa narí áuquqoo fasiqana mara 

mareenoo Ëedeena kadidakina quqanau. Kadidaki 
maqa indufídanoo aiqama ainainasaa mikadidana- 
ki rakisianifeera. 

Anutufa quqaseenoo mifasiqana maaqi qimaseenoo 
aakapanau. Anée kadidakina aiqama saqari 
qaqamma diqisee nàa. | 

Moodàa saqāriarakai qinee qaoo qidaqa. 
Irlrana ruqiqee mari saqarifa maáridanoo, 
yáireefee anee námaseenana mikari kai 
küqinnaranoo. 

Mifasannal karaambáiqa Anutufa mifasiqanara 
qinau, maafasiqafa narÍaraa mërifanoo siamma 
andeeqánoo máridanoo, qinée miná aqoónnana 
mina dadaaqianinnana Auqusee amianaura. 
Anutufa maqa qumareenoo atakúseenoo óosana 
óosana aandàau ainaina faqa aiqama qaqamaree 
nimaru ufinisa faqa âuqinau. Auquseenoo 
aiqama náarammeeqeenoo faiqi maruqoo núqu- 
raanifeera quqasoofanoo nána ainainee áuqur- 
oofa dóo minnuquna faqaasa mariqau. 
Miqimaseenoo faiqi fannoo kooqiki maru 
ainainnausa faqa kàasau ainainnausa faqa 
innaarunnai qaqamaree nimaru ufinisa faqa nuqu 
ramma quqaqoofa. Miqiqa marufanoo Ánutufa 
mifasiqana aqoonannaikiranara randeenoo sia 


paqurinau. 13. 


21! 


22 


24. 


2 5s 


Oosana Aroo Ufafa 


Ta 


2 
Minara faiqarana faiqi aminau. Faifufanoo 
Anutufa miná áqaasana moodáa tátuseenoo miná 
amaqinnai minaki ititânau. Ititáseenoo 
karaambáiqa Anutufa min& áqaasana quqáseenoo 
minánnai ánaasee áuqinau. Auquseenoo faiqi 
maruqoo à&fiqa múnusoofanoo faiqi fannoo 
asasamaseenoo qinau. 
DOo maqee uqanna maafa qinee unnaqoo ani- 
reenoo, amudaani qini qimudaanikinaafa, 
amiqi qini qimaqinnai áuqirafa, qinée minára 
anaasee àuquraanaura, maafa faiqikinaafa 
márifa màáridanoo. 
Minarakai aiqâma fasiqauqa nári ninausa 
nikausa minniseeqa nari nináaqmaaka faqa 
qapamambiqa moodáa nimaqi nimuda/ni kammafi 
maridaqa sia amana rakéeifaranoo. 
Mi fasiqafa nari anaaqandiri kaqisamu máru- 
qanda mâriqau sia naríara narÍara nisaurí 


mariqau. 


Firaa Kamu 3 
Karaambáiqa Anutufa káasau ainaina &uquqoona 

qaámbaanakiqari sakáni mifa irirana fÍqararafa 
marufa marinau. Mifá ánaasee unnai anireenoo 

irámmirinoo qinau. Kúqaa fee Anutufa saqá- 
riuqaki aiqáma qàoo qinoofee sia naaqee 
qinoofee. 

Mianaaseefa minara iriseenoo qimaminau. Eeo 
aiqama naaqee „qitaga náidaqa, kadiqa qambaanai 
moodáa mina sia nàidaqa qåâoo qinoo sÍa áuqaa- 
qee sia naaqee qinoo namasee küqifaranoo 
qifaqa sia naidaqa. 

Sakáåni mina ufa iriseenoo ânaasee qimaminoo 
qinau. 

Námasee sia kuqinnara, Ánutufa minara 
fridanoo. Yákarifee mina námasainanoo Ínni 
nifusaa Írirafa aniraannoo. Ruqíiqafinoo 
Ínnee Anutufara foora máfifanoo mandáinainara 
faqa amiqiraainainara faqa náaqooki Írifara. 
Ánaasee sakàáni ufa iriseenoo àfu qafamasoo- 
fanoo amiqirafa márufanoo nàrana faqa qafoo- 
fanoo idaaqirafa márufanoo iriranara faqa 
Írufanoo amiqufanoo akaqana diqiseenoo néenoo 
nari afaaqi faqa márufanoo můűnu amufanoo 
nanau. 

Miqanda namasoofanoo miqoo nifusaa irirafa 
kambiqoofaqa narí afaaqa qafamasee nari 
afaaqa qafamasee kaqisamu fee qimaseeqa 
nisaurúseeqa saqári ámanee didiqi ámanee 

fooqáana qumåree akunúseeqa nāri nifaaqasaa 
ititaqau. 

Eenóofanoo kadidaki asooaa asooaa imarufanoo 
Karaambaiqa Anutufa kadidai nimarufaqa faíqi 
faqa ânaasee faqa iriqara saqári atukaki 
nisaurúsee kukëeqaqau. 

Karaambaiqa Anutufa faiqi âaramasee anée 
yaifee qufanoo mifa qinau. 

Anée kadidai núanaqa qinëe iriseeqa kaqisamu 
mariunausa rufiaseeqa saqári atukaki kukée- 
qeeqa. 

MiqÍ qufanoo Anutufa qinau, yàfee káqisamuara 
aní aamQaqinoofee. Anée saqâåri qaqama qinée 
q&oo qünnana néeneeaanafee. 
Falqi iriseenoo qimaminoo qinau. Maaanaaseefa 
qini faqa marifa anée qimunafa mifa mini 
qimifaqa nëeqa. 

Miqoo karaambáiqa Anutufa mianaaseena 
irámmirinoo qinau. Anée nána ainainee Ínanee 
maaqinanee. Mianaaseefa iriseenoo qinau. 
Sakani fannoo anireenoo qini qimanamasaifaqa 
néeqa. 

Karaambaiqa Anutufa mina iriseenoo quandafinoo 
misakanina afaaqóoqa qinoo qinau. Anëe maa- 

anaaseena ueeqaananara mina akiqara kooqikinaa 

s an faqa, kaasau aandau faqa misa 


niqurararana nimianaura anindi faqa firaana 
amianauranoo. Anée maqamau amuaqundari 
rarisana nidana kookoomara foora fíÍfau ainaina 
náidana küqiranaki taikaa. 

Ánaasee faqa ani faqa qinee namuqaakammanni- 
saanauranoo, ani asumu faqa mina asumu faqa 

namuqáa kammannisaanauranoo. Mina asumu- 

. kiqari moodaa fannoo ani akiaqa radamuannoo. 


Anée mina asumukinaana iku atàa ukaqaminna- 
ranoo. 
Anutufa miqí qÍmaseenoo sakani aquraraseenoo 
quåndakufanoo mi anaaseena maagi qimasee 
âquraranau. Anee faiqi maqainaqa kađdđãa- 
pirirana faqa aupúrarana faqa amianauranoo. 
Maaqooqari aupuraranaki aneena faiqinamu 
maqeeinnaranoo. Ani aundura fannoo aneena 
afaaqiara rida márinnaranoo. Aní afaaqi 
fannoo anÎ üri aaqararafa anĉe mina úree- 
qarata- márinnaranoo., 
Miqi qimaseenoo Knutufa quándafinoo mifasiqana 
faqa aquraranau. Anëe aneena anaaqa ufa 
iriseena qini qaooqira saqari qaqama náannana- 
ra minara qinee màa maqee aqisaanana maaqoo- 
qari miqikai ina fua. 
Anée kadaapiridana âārirana rakéeidana maa- 

maqanaki ummaqusee naidamarla. 
Maridana kadaapirina fifilnana kuqinnana kal 
taikaa. 
Aaruqira ainainna faqa amuka faqàa alnalna 
faqa maqakiqari kambiqamaqaanoo. 
Maqâkinaa ainaina faqa kàasau ainainna faqa 
neennaranoo, 
Ani afaaqai tooqaamu árimarinana nárana náàa. 
Miqina fifiinana maqaikamafinana taikaa. 
Ani maqannai auquqaafanafa marlanafa marla- 
nanoo. 
Anee maqa mariananoo kaifaa maqaikamafinnara- 
noo. 
DOO miqi qimaseenoo Anutufa aqiraufa faiqi 
qimaminau. Faiqi fanno nari anaaqara maqasaa 
qaraa faslqa anaasee ninoofee qimaseenoo auqu 
Eewa qinau. 
Karaambaiqa Anutufa aandau apata qumareenoo 
minannai qamunnara foora auqeeqeenoo Adana 
faqa nari anaaqa faqa niminau. 
Anutufa nimiseenoo faiqiara qinau. Doo 
maafasiqafa maasara fooqaanamafinoo irirana 
ruqiarafa maridanoo maqee mifasiqafa asauku 
uqeeraseenoo saqari moo kaqi marira saqari 

qaqama diqiseenoo namaseenoo naaruara kaqi 

Karaambaiqa Ínutufa minára iriseenoo fedeena 
kadidakiqari dõo miqanda nifaqeeqeenoo aní 
&uquafanna ainaina kaifáa indufÍdana tooqaamu 
ârimarinana paqūrimaseenana narana naa. 
Falqi áfaqaseenoo Ánutufa seerubima angi roo- 
Kaqi marira saqari atukai 


Ánutufa 


uqa quqasoofaqa. 
fÍmaria aana kindooranaki ititaqau. 
idáuruara foora daroodaraa Ímaruna mina faqa 
dóo miqóo mikadidanaki quqasoofanoo minasaa 


faqa iltitaqau. 

